# TÁMOGATÁSI SZERZŐDÉS

amely létrejött

egyrészről a **Belügyminisztérium** (székhely: 1051 Budapest, József Attila u. 2-4.; törzsszám: 311607; adószám: 15311605-2-41 számlaszám: Magyar Államkincstár 10032000-01220122-50000005; képviseli: Simon Nimród Műszaki Főosztály főosztályvezetője), mint támogató (a továbbiakban: **„Támogató”**)

másrészről a **[\*]** (székhely: [\*]; törzsszám: [\*]; adószám: [\*]; számlaszám: Magyar Államkincstár [\*]; képviseli: [\*]), mint kedvezményezett (a továbbiakban: **„Kedvezményezett”**),

- a továbbiakban együttesen: **„Felek”** -

között az alulírott napon és helyen az alábbi feltételek szerint:

**I. A szerződés tárgya**

A Támogató „*üzemeltetési költségcsökkentést eredményező energetikai fejlesztések pénzügyi támogatása*” tárgyában 2018. december …..-én meghirdetett, BM/ 19048 /2018. számú pályázat (a továbbiakban: „Pályázat”) eredményeként kötelezettséget vállal a Kedvezményezett által a Pályázathoz benyújtott Adatlap (a továbbiakban: „**Adatlap**”) szerint megpályázott és elnyert

**……………………………………………………………**

**[pályázat tárgya, megnevezése]**

megnevezésű beruházás (a továbbiakban: „**Beruházás**”) – jelen szerződés II. fejezet 1. pontjában rögzített összegű – kamatmentes, visszatérítendő támogatásának (a továbbiakban: „**Támogatás**”) biztosítására.

A pénzügyi feltételek biztosítása a Szerződés II. fejezete szerint történik.

Az Adatlapot a jelen Szerződés 1. számú melléklete tartalmazza.

A Felek rögzítik, hogy a Pályázatban meghatározottak szerint a Beruházás végrehajtása (a továbbiakban: „**Támogatott Tevékenység**”) érdekében jelen támogatási szerződést (a továbbiakban: „**Szerződés**”) kötik.

A Támogatott Tevékenység kormányzati funkció szerinti besorolása: .....................

**II. A Támogatás folyósítása, felhasználása, visszatérítése**

1. A Kedvezményezett által megvalósítandó Beruházás pénzügyi forrásainak megoszlása az alábbiak szerint tevődik össze:

* 1. **A beruházás teljes költségigénye**:

.…………..….,- Ft, azaz … forint

* 1. **A pályázat útján nyert** **Támogatás**:

**.…………..….,- Ft, azaz … forint**

* 1. **A Kedvezményezett által biztosítandó saját forrás:**

.…………..….,- Ft, azaz … forint

2. A Támogatás intenzitása: … %

3. A jelen fejezet 1. pont b) alpontja szerinti Támogatás előlegként …………Ft, összeg – a Kedvezményezett fizetési számlájára történő átutalással – kerül folyósítására a jelen Szerződés hatályba lépését követő 15. (tizenötödik) napon.

A Támogatás forrása a 2018. évben befolyt törlesztő részletekből és a korábbi pályázatokból nyújtott fel nem használt támogatások visszafizetéseiből származó bevétel – 2019. évben 2018. évi maradvány - és/vagy a Magyarország 2019. évi központi költségvetéséről szóló 2018. évi L. törvény 1. melléklet, XIV. Belügyminisztérium fejezet, 20. fejezeti kezelésű előirányzatok cím, 1. Ágazati célfeladatok alcím, 2. jogcímcsoport „Energia-racionalizálás” megnevezésű fejezeti kezelésű előirányzat (ÁHT azonosító: 237778).

4. A Kedvezményezett a Támogatást a Szerződés hatályba lépésének napjától **2019. december 15. napjáig** jogosult felhasználni a Támogatott Tevékenységgel összhangban.

5. A Kedvezményezett tudomásul veszi, hogy a Beruházás a Szerződés II. fejezet 1. pontjában rögzített összegét meghaladó költségekre fedezet csak a Kedvezményezett saját költségvetése terhére biztosítható.

6. A Felek rögzítik, hogy a Támogatás visszaigényelhető általános forgalmi adó (a továbbiakban: „**ÁFA**”) megfizetésére nem használható fel. A Kedvezményezett nyilatkozata az ÁFA levonási joggal kapcsolatban a jelen szerződés 3. számú mellékletét képezi.

Amennyiben a Kedvezményezett a jogállása változása miatt, vagy más okból a 3. számú melléklet szerinti nyilatkozata ellenére a Támogatás felhasználása során a fizetendő adójából rá áthárított, vagy az általa megállapított adót levonta, vagy a keletkező adóterhet másra áthárította, a levonásba helyezett, illetve áthárított és a Támogató által is támogatott általános forgalmi adó összegének megfelelő támogatási összeget köteles a jogosulatlanul igénybe vett támogatásokra vonatkozó szabályok szerint visszatéríteni.

7. A Kedvezményezettet visszatérítési kötelezettség terheli, amelynek teljesítése a Szerződés II. fejezet 10. pontjában rögzített ütemezés szerint a BM fejezeti kezelésű előirányzat-felhasználási keretszámlára (számlaszám: 10032000-01220122-50000005, ÁHT 237778) történikaz *„A BM/…………./2019. számú támogatási szerződés visszatérítése*” közleménnyel. A Felek rögzítik, hogy a Támogatás visszatérítése részletekben történik az e fejezetben meghatározottak szerint.

8. A Támogatott Tevékenységgel összefüggésben elérhető éves költségmegtakarítás:

…...........………,- Ft/év

9. A Felek rögzítik, hogy a Támogatás egy évre eső visszatérítésének összege, amely nem lehet kevesebb 1 000 000 Ft/évnél:

………………….,- Ft, azaz ……… forint.

10. A Támogatás visszatérítésének esedékessége és ütemezése az alábbiak szerint történik:

|  |  |
| --- | --- |
| 2020. február 25-ig | ………….- Ft, azaz ………….forint |
| 2020. augusztus 25-ig | ………….- Ft, azaz ………….forint |
| 2021. február 25-ig | ………….- Ft, azaz ………….forint |
| 2021. augusztus 25-ig | ………….- Ft, azaz ………….forint |
| 2022. február 25-ig | ………….- Ft, azaz ………….forint |
| 2022. augusztus 25-ig | ………….- Ft, azaz ………….forint |
| 2023. február 25-ig | ………….- Ft, azaz ………….forint |
| 2023. augusztus 25-ig | ………….- Ft, azaz ………….forint |
| 2024. február 25-ig | ………….- Ft, azaz ………….forint |
| 2024. augusztus 25-ig | ………….- Ft, azaz ………….forint |
| 2025. február 25-ig | ………….- Ft, azaz ………….forint |
| 2025. augusztus 25-ig | ………….- Ft, azaz ………….forint |

11. Jelen Szerződés aláírását követően a Támogató jogosult a Szerződés tárgyát képező energetikai Beruházás és a Kedvezményezett által vállalt kötelezettségek, a Támogatott Tevékenység végrehajtásának folyamatos, helyszíni ellenőrzésére. A Kedvezményezett köteles az ellenőrzés lefolytatásához szükséges tájékoztatást megadni, és a kért dokumentumokat rendelkezésre bocsátani, az ellenőrzés során közreműködni.

12. A Támogatás összege a Támogatott Tevékenységgel összefüggésben a Kedvezményezett energia-racionalizálási rendszerének finanszírozására szolgál, melynek keretében Kedvezményezett költségként a beruházáshoz kapcsolódó tervezés, tervezői művezetés, műszaki ellenőrzés, valamint a kivitelezés, beszerzés költségét számolhatja el (a továbbiakban együttesen: „Elszámolható költségek”). Minden egyéb költség el nem számolható költségnek minősül.

**III. Beszámoló a Támogatás felhasználásáról, ellenőrzés**

1. A Kedvezményezett köteles a Támogatás lebonyolításában részt vevő és a Támogatást ellenőrző szervezetekkel, így különösen a Támogatóval, az Állami Számvevőszékkel, a kormányzati ellenőrzési szervvel, illetve az állami adóhatósággal együttműködni és az ellenőrzést végző szerv képviselőit ellenőrzési munkájukban a megfelelő dokumentumok, a megvalósítást igazoló okmányok, banki átutalási bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni.

2. A Kedvezményezett köteles a jelen Szerződésben foglaltaknak, valamint a vonatkozó jogszabályoknak megfelelő módon a Támogatás, valamint a saját forrás felhasználásáról írásbeli szakmai és pénzügyi beszámolót (a továbbiakban együttesen: „**Beszámoló**”) készíteni. A Kedvezményezett a Beszámolót a Belügyminisztérium Műszaki Főosztálya (a továbbiakban: „**BM MŰFO**”) részére **legkésőbb 2020. január 31. napjáig** küldi meg. A Beszámoló tartalmi elemeire a jelen Szerződésben, valamint a fejezeti és központi kezelésű előirányzatok felhasználásának rendjéről szóló 8/2015. (V.29.) BM utasításban (a továbbiakban: „BM utasítás”) foglaltak az irányadóak.

3. A Beszámoló részletes, szöveges indokolással alátámasztottan tartalmazza a **Támogatás,** valamint a **saját forrás** összegének szerződésszerű felhasználásáról való elszámolást, az összesített kimutatást a BM utasítás 8. §-a szerint, amelyet a Beruházáshoz kapcsolódóan készített átadás-átvételi jegyzőkönyv hiteles másolatával együtt a Kedvezményezett a jelen fejezet 2. pontjában meghatározott időpontig megküld a BM MŰFO részére.

A Beszámoló szakmai része tartalmazza továbbá a Beruházás során megkötött szerződések, megállapodások alapján megvalósult munkák rövid, szöveges ismertetését, a Beruházás befejezésének időpontját, továbbá az **Adatlap 2. rész** megnevezésű táblázatot a ténylegesen megvalósult adatokkal kiegészítve.

4. A Kedvezményezett a Támogatott Tevékenység megvalósítása során kiállított eredeti, az általános forgalmi adóról szóló 2007. évi CXXVII. törvény 169. § - ában, a számvitelről szóló 2000. évi C. törvény (a továbbiakban: „**Sztv.**”) 167. § (1) és (3) bekezdésében, valamint a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendeletben előírtaknak megfelelő alaki és tartalmi kellékekkel rendelkező **számlák**ra az alábbi **záradékot** vezeti:

*„a Belügyminisztérium BM/……………./2019. számú támogatása terhére …………… forint, illetve saját forrása terhére …………………. forint elszámolva”*

5. A Kedvezményezett a Beszámoló részeként a Támogató részére megküldi továbbá a záradékolt eredeti számlákról készített, hitelesített számlamásolatokat, a banki bizonylatok hitelesített másolatát, házipénztári kifizetési bizonylatok hitelesített másolatait, számlaösszesítőt a Szerződés **4. számú melléklete** szerinti mintának megfelelően, illetve az esetleges vonatkozó, a Beruházás során megkötött szerződés, megállapodás hitelesített másolatát. A Kedvezményezett köteles az elszámolást alátámasztó bizonylatokat az Sztv. 169. § (2) bekezdésében foglaltaknak megfelelőn legalább 8 (nyolc) évig olvasható formában, a könyvelési feljegyzések hivatkozása alapján visszakereshető módon megőrizni, valamint az államháztartásról szóló törvény végrehajtásról szóló 368/2011. (XII. 31.) Korm. rendelet (a továbbiakban: „**Ávr.**”) 101. §-ban foglaltaknak megfelelően a Támogatással kapcsolatos valamennyi dokumentumot köteles a Beszámoló Támogató általi jóváhagyásától számított legalább 10 (tíz) évig megőrizni.

A BM MŰFO vezetője, vagy az általa írásban felhatalmazott vezető személy a pénzügyi beszámoló felülvizsgálatát követően teljesítésigazolást állít ki (amelyet megküld a Kedvezményezett részére), vagy – szükség esetén – hiánypótlásra szólítja fel a Kedvezményezettet.

6. Amennyiben a Kedvezményezett a Beszámolót a jelen Szerződés III. fejezet 2. pontjában megjelölt határidőig nem nyújtja be, vagy a Beszámoló hibás vagy hiányos, úgy a Kedvezményezett köteles a BM MŰFO vezetőjének felhívását követően 15 (tizenöt) napon belül megküldeni a Beszámolóját, illetve a javított vagy kiegészített Beszámolóját.

7. A Kedvezményezett tudomásul veszi, hogy az Ávr. 76. § (2) bekezdése alapján a Támogatott Tevékenység megvalósítása során a költségvetésből nyújtott támogatás és a saját forrás terhére a 100 000 Ft, azaz százezer forint értékhatárt meghaladó értékű áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértése a szerződés érvényességét nem érinti, azonban az annak teljesítése érdekében történt kifizetések a Támogatott Tevékenység költségei között nem vehetők figyelembe.

8. A Kedvezményezett köteles a Támogatás felhasználása során - ha ennek a közbeszerzésekről szóló 2015. évi CXLIII. törvény szerinti feltételei fennállnak - közbeszerzési eljárást lefolytatni.

9. Amennyiben a Kedvezményezett a Támogatott Tevékenységet saját szervezeti és működési keretein belül nem tudja teljes mértékben megvalósítani, úgy jogosult a megvalósítás során közreműködőket (pl. vállalkozót, megbízottat) igénybe venni.

10. Amennyiben a Támogatott Tevékenység megvalósítása a Pályázat benyújtásakor tervezett bekerülési költségnél ténylegesen alacsonyabb összegű, úgy a különbözetet a Kedvezményezett az átutalt **támogatási összegből** köteles a Beruházáshoz kapcsolódóan készített átadás-átvételi jegyzőkönyv aláírását, illetve a jelen Szerződés módosítását követő 15 (tizenöt) munkanapon belül – a II. fejezet 7. pontjában rögzített előirányzat-felhasználási keretszámlára visszafizetni az *„A BM/…./2019. számú támogatási szerződés fel nem használt része*” közleménnyel. A Felek rögzítik, hogy a visszafizetési kötelezettség az államháztartásról szóló 2011. évi CXCV. törvény (a továbbiakban: „**Áht.**”) 53/A. §-a alapján kamatmentes.

11. Az Áht. 107. §-ában előírt teljes körű adatszolgáltatási kötelezettség teljesítése érdekében a Kedvezményezett hozzájárul ahhoz, hogy a Magyar Államkincstár által működtetett monitoring rendszerben nyilvántartott adataihoz – amelyek rögzítésre kerülnek a Támogató által – a Támogatás utalványozója, folyósítója, a XIX. Uniós fejlesztések fejezetből biztosított költségvetési támogatás esetén a közreműködő szervezet, ennek hiányában az irányító hatóság, az Állami Számvevőszék, a Kormányzati Ellenőrzési Hivatal, az Európai Támogatásokat Auditáló Főigazgatóság, az állami adóhatóság, a csekély összegű támogatások nyilvántartásában érintett szervek hozzáférjenek.

12. A Kedvezményezett köteles a Támogatás felhasználását – ellenőrzés céljából – elkülönítetten és naprakészen számvitelileg nyilvántartani, és az ellenőrzésre feljogosított szervek megkeresésére az ellenőrzés lefolytatásához szükséges tájékoztatást megadni. A Kedvezményezett kijelenti, hogy a Támogatás rendeltetésszerű felhasználásának jogszabályban meghatározott szervek által történő ellenőrzéséhez hozzájárul.

13. A Támogató jogosult a Szerződés II. fejezet 11. pontjának megfelelő ellenőrzést végezni, valamint a Beszámoló alapján ellenőrzést végezni, illetve a vonatkozó jogszabályokban megjelölt szerveknél ellenőrzést kezdeményezni.

14. A Kedvezményezett hozzájárul ahhoz, hogy a Támogató a jelen Szerződést és a Beszámolót nyilvánosságra hozza.

**IV. A Kedvezményezett kötelezettségei**

1. A Kedvezményezett köteles

* a beruházást saját lebonyolításban és a BM MŰFO-hoz benyújtott Pályázatban rögzített műszaki tartalommal legkésőbb 2019. december 15-éig megvalósítani;
* jelen Szerződés II. fejezetében rögzített pénzügyi feltételekben történő változás esetén, soron kívül, de legkésőbb 5 (öt) munkanapon belül írásban tájékoztatni a Támogatót a változásról, és egyúttal kezdeményezni jelen Szerződés módosítását;
* a Támogatás visszatérítésének időtartama alatt – a Beruházás megvalósulását követő első év kivételével – rendszeresen, évente egy alkalommal (január 31-ig) írásban tájékoztatni a BM MŰFO-t a Beruházás eredményességéről (a továbbiakban: „**Tájékoztató**”). A Tájékoztatónak tartalmaznia kell a Beruházás jelen Szerződés szerinti pontos megjelölését, a megelőző évben esedékes visszatérítés összegét, valamint az elért energia- és költségmegtakarítást (számlák, mérési adatok alapján forintban meghatározva);
* a Támogató felé bejelenteni az Ávr. szerinti adatszolgáltatásokhoz szükséges adatokat, valamint az azokban bekövetkező változásokat.

2. A Kedvezményezett a Támogatás visszatérítésének késedelmes teljesítése esetén a részletfizetési kedvezményt elveszti, valamint a még vissza nem térített Támogatás fennmaradó összegét – a Támogató felszólításának kézhezvételét követően – 15 (tizenöt) munkanapon belül köteles egy összegben a II. fejezet 7. pontjában rögzített előirányzat-felhasználási keretszámlára visszatéríteni.

3. A késedelem beállásának időpontja az II. fejezet 10. pontban rögzített dátumokat követő 30. (harmincadik) nap, hiánypótlás esetén pedig a felszólítás kézhezvételét követő 11. (tizenegyedik) nap.

**V. A Szerződés megszűnése, megszüntetése, szerződésszegés és jogkövetkezményei**

1. A Szerződés megszűnhet:

1. a szerződéses kötelezettségek kölcsönös és maradéktalan teljesítésével;
2. a Felek írásbeli közös megegyezésével;
3. a Támogató elállásával, felmondásával;
4. a Támogató azonnali hatályú felmondásával;
5. vis maior esetén;
6. A Ptk. 6: 179.§-a szerinti lehetetlenülés esetén.

2. A Támogató jogosult kártérítési kötelezettség nélkül a Szerződéstől való elállásra, vagy azt – azonnali hatállyal felmondani –, különösen, de nem kizárólagosan, ha

* a Kedvezményezett Támogatott Tevékenység megvalósításának pénzügyi, műszaki, vagy egyéb szakmai tartalmát érdemben befolyásoló valótlan, hamis adatot szolgáltatott a pályázata benyújtása, a Szerződés megkötése, illetve az ellenőrzések során;
* a Támogatást nem a Szerződésben megjelölt célra használja fel;
* a Támogatott Tevékenyég jelen Szerződésben meghatározott megvalósítási időszak (II. fejezet 4. pontja) kezdő időpontját követő 6 (hat) hónapon belül nem kezdődik meg;
* a Támogatott Tevékenység a Szerződésben meghatározott időpontig (II. fejezet 4. pontja) a Kedvezményezettnek érdekkörében felmerülő okból nem valósul meg;
* a Kedvezményezett érdekkörében felmerült okból nem teljesíti e Szerződésben vállalt kötelezettségeit, illetve a Támogatott Tevékenység megvalósításának meghiúsulását, vagy a megvalósulás tartós akadályoztatását előidéző körülmény a Kedvezményezett érdekkörében felmerült okból következett be;
* a Szerződésben vállalt költségmegtakarítást a Kedvezményezett a saját érdekkörében felmerülő okból nem valósítja meg;
* az Ávr. 81. § -ban meghatározott valamely körülmény a Szerződés megkötését követően következik be, vagy jut a Támogató tudomására;
* a Kedvezményezett a Szerződés megkötésének feltételét képező jognyilatkozatok bármelyikét visszavonja;
* az ellenőrzés lefolytatását a Kedvezményezett saját érdekkörében felmerülő okból nem, vagy nem megfelelően biztosítja a Támogató, illetve más jogszabály szerint illetékes szerv részére;
* a Beszámolót nem a III. fejezetben, illetve a BM utasításban előírtaknak megfelelően teljesíti;
* a Kedvezményezett a Szerződés IV. fejezet 1. pontja szerinti, a Beruházás eredményességéről szóló évenként elkészítendő Tájékoztatót határidőre nem küldi meg, és a hiánypótlási felhívást a Kedvezményezett nem teljesíti.

3. A Kedvezményezett szerződésszegése esetén a Támogató elállhat a Szerződéstől, vagy amennyiben az eredeti állapot már nem állítható helyre a Szerződést azonnali hatállyal felmondhatja. A Támogató – elállása, illetve azonnali hatályú felmondása esetén – az elállási, illetve felmondási nyilatkozatot ajánlott, tértivevényes küldeményként, postai úton küldi meg a Kedvezményezett részére. Az elálláshoz, illetve az azonnali hatályú felmondáshoz fűződő joghatások az elállási, illetve a felmondási nyilatkozat közlésével állnak be. Amennyiben a Támogató eláll a Szerződéstől, vagy azt felmondja a Kedvezményezett köteles az elállási nyilatkozat, illetve a felmondás közlését követő 15 (tizenöt) napon belül a Támogatás összegét a II. fejezet 7. pontjában rögzített előirányzat-felhasználási keretszámlára egy összegben visszafizetni. A Felek rögzítik, hogy a visszafizetési kötelezettség az Áht. 53/A. §-a alapján kamatmentes.

4. A Szerződés közös megegyezéssel, valamint rendes felmondással történő megszüntetése esetén a Felek elszámolnak egymással. A Kedvezményezett ilyen esetben köteles egy összegben visszafizetni a Támogatónak a támogatási összeg fel nem használt részét a II. fejezet 7. pontban megjelölt előirányzat-felhasználási keretszámlára. A fel nem használt összeg visszafizetése nem mentesíti Kedvezményezettet a II. fejezet 10. pontban foglalt kötelezettsége alól.

5. Amennyiben a Kedvezményezett a támogatás céljától eltérően, jogellenesen, vagy nem rendeltetésszerűen használta fel a támogatási összeget, úgy köteles a teljes támogatási összeget a Támogató részére egy összegben visszafizetni.

6. Amennyiben a Támogatott Tevékenység megvalósítása a Kedvezményezett érdekkörén kívül eső okból hiúsul meg, úgy a Kedvezményezett köteles – a meghiúsulás időpontját követő 15 (tizenöt) napon belül – a Támogatót írásban, ajánlott, tértivevényes küldemény megküldésével tájékoztatni a meghiúsulásról, annak okairól és ezzel egy időben köteles a Támogatást – a meghiúsulás időpontját követő 15 (tizenöt) napon belül – a II. fejezet 7. pontjában rögzített előirányzat-felhasználási keretszámlára egy összegben visszafizetni. A Felek rögzítik, hogy a visszafizetési kötelezettség az Áht. 53/A. §-a alapján kamatmentes.

7.. A Felek rögzítik, hogy a Támogató az Ávr. 84. § (1) bekezdés b) pontja alapján a biztosíték kikötésétől eltekint.

**VI. Kapcsolattartás**

1. A Felek a Szerződés vonatkozásában az alábbi személyeket jelölik ki kapcsolattartóként:

***Belügyminisztérium részéről:***

Név: Tatár István

Beosztás: műszaki fejlesztési ügyintéző

Telefonszám: 441-1603, BM: 15-829

E-mail cím: [robert.istvan.tatar@bm.gov.hu](mailto:robert.istvan.tatar@bm.gov.hu)

***Kedvezményezett részéről:***

Név:

Beosztás:

Telefonszám:

E-mail cím:

1. A Felek rögzítik, hogy a kapcsolattartó személyében történt változásról a másik Felet haladéktalanul értesítik. A kapcsolattartók személyében történt változás nem minősül a Szerződés módosításának.

**VII. Egyéb rendelkezések**

1. A jelen Szerződés módosítása vagy kiegészítése kizárólag írásban történhet.

2. A Kedvezményezett a Szerződés módosítására irányuló kérelmét írásban, részletes indokolással ellátva küldi meg a Támogató részére. Jelen Szerződés csak abban az esetben módosítható, ha a Támogatott Tevékenység az így módosított feltételekkel is támogatható lett volna. A Kedvezményezett köteles a Szerződés módosítására vonatkozó kérelmét a Beszámoló leadási határidő lejártát legalább 30 (harminc) nappal megelőzően a Támogató részére benyújtani.

3. A Felek megállapodnak, hogy a Kedvezményezett adataiban bekövetkezett változásról Támogató részére történő tájékoztatás megküldése nem igényli a Szerződés valamennyi Fél által aláírt módosítását.

4. A Feleknek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a Szerződés keretében, vagy a Szerződéssel kapcsolatban felmerült. Minden, a Szerződés megkötése után felmerülő a Szerződés teljesítését akadályozó körülményről a Felek kölcsönösen kötelesek egymást tájékoztatni.

5. A jelen Szerződésben nem szabályozott kérdésekben különösen a Polgári Törvénykönyvről szóló 2013. évi V. törvény, az Áht., az Ávr., a Belügyminisztérium fejezeti kezelésű előirányzatainak felhasználási rendjéről szóló 7/2018. (III. 14.) BM rendelet szabályai, valamint a Szerződés tárgyára vonatkozó egyéb hatályos jogszabályok, szervezetszabályozó eszközök rendelkezései az irányadók.

6. Jelen Szerződés az utolsóként aláíró fél aláírásának napján lép hatályba, és hatálya az abban foglalt kötelezettségek maradéktalan teljesítéséig áll fenn.

Jelen Szerződés egymással megegyező 5 (öt) eredeti példányban készült, melyből a Támogatót 3 (három) példány, a Kedvezményezettet 2 (kettő) példány illet meg.

A szerződő Felek jelen Szerződésben foglalt feltételekkel egyetértenek, azokat elfogadják, és a Szerződést mint akaratukkal mindenben megegyezőt írják alá.

|  |  |
| --- | --- |
| A Kedvezményezett részéről: | A Támogató részéről: |

## ……………., 2019. ………………... „ „ Budapest, 2019. …………..…. „ „

**......……………………………………. ..…………………………………..**

**......……………………………………. Simon Nimród**

**(név, beosztás) főosztályvezető**

**Műszaki Főosztály**

**Pénzügyi ellenjegyzés:**

**……………………………………… …………………………………….**

**……………………………………… Burján András**

**(név, beosztás) főosztályvezető-helyettes**

**……………………………………… Közgazdasági Főosztály**

## ……………., 2019. ………………... „ „ Budapest, 2019. …………..…. „ „

**Jogi ellenjegyzés/ jogi vizsgálat:**

**……………………………………… …………………………………….**

**……………………………………… …………………………………….**

**Peres Képviseleti és Szerződés- előkészítési Főosztály /**

**Közgazdasági Főosztály**

## ……………., 2019. ………………... „ „ Budapest, 2019. …………..…. „ „

**Melléklet:**

1. számú melléklet: ADATLAP 1-2 rész - az „üzemeltetési költségcsökkentést eredményező energetikai fejlesztések pénzügyi támogatására” benyújtandó pályázathoz
2. számú melléklet: Ávr. 75. § (2)-(3) szerinti nyilatkozatok
3. számú melléklet: ÁFA nyilatkozat
4. számú melléklet: Számlaösszesítő minta